Hei uusi restonomiopiskelija!

Suuren suuret onnittelut mahtavasta opiskelupaikasta TAMKin restonomikoulutuksessa ja terkut TaRe ry:stä, eli Tampereen restonomiopiskelijoiden ikiomalta ainejärjestöltä! Me pidetään sun puolia seuraavat kolme ja puoli vuotta.

Ainejärjestötoiminta tarkoittaa, että valvomme jokaisen jäsenemme etua, liittyen koulutukseen ja opiskeluun. Pyrimme aktiivisesti kehittämään alaamme yhteistyössä opettajien kanssa ja toimimme opiskelijoiden yhteisenä äänenä.

Jotta jäsenemme, eli juuri sinä, viihtyisit mahdollisimman hyvin myös opiskeluajan ulkopuolella, järjestämme erilaisia vapaa-ajan tapahtumia. Näistä mainittakoon muun muassa Pi\*\*uralli ja Lumikenttien kutsu.

Opiskelujen alettua löydät meidät joka tiistai päivystämässä Kotikololta A-siivestä, kello 11–13. Tulemme myös heti ensimmäisellä viikolla moikkaamaan teitä.

Mikäli tunnet paloa kysyä mitä vaan opiskeluihin liittyvää tai tarvitset vaikka apua asunnon etsimisessä Tampereelta, älä epäile laittaa sähköpostia osoitteeseen tare@tamko.fi. Voit myös soittaa tai laittaa postia puheenjohtaja Sonjalle (p. +358 45 855 2042, sonja.pehrsson-koll@tuni.fi) tai Karlille (p. +358 45 844 8914, karl.piip@tuni.fi). Käy myös kurkkaamassa TaRe ry:n facebook-sivutja seuraa Instagramissa tare\_ry-tiliä ja hästägiä taretouhuja.

Ai niin! Jäseneksi pääset liittymään syksyllä, vaivaisella viiden euron maksulla. Lupaamme, että se maksaa itsensä takaisin näiden huikeiden opiskeluvuosien aikana!

Rentouttavaa kesää ja syksyllä nähdään!

Terkuin,

TaRe ry:n hallitus